CELEX: 32018D0354
Language: hr
Date: 2018-03-08 00:00:00
Title: Provedbena odluka Komisije (EU) 2018/354 оd 8. ožujka 2018. o odobrenju metoda razvrstavanja svinjskih trupova u Irskoj

12.3.2018   
            
            
               HR
            
            
               Službeni list Europske unije
            
            
               L 68/8
            
         PROVEDBENA ODLUKA KOMISIJE (EU) 2018/354
   оd 8. ožujka 2018.
   o odobrenju metoda razvrstavanja svinjskih trupova u Irskoj
   (Vjerodostojan je samo tekst na engleskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 20. točku (p),
   budući da:
   
               (1)
            
            
               U odjeljku B.IV. točki 1. Priloga IV. Uredbi (EU) br. 1308/2013 predviđeno je da se pri klasiranju svinjskih trupova udio mišićnog tkiva ocjenjuje metodama razvrstavanja koje odobri Komisija te da se mogu odobriti samo metode ocjenjivanja koje su statistički dokazane i koje se temelje na fizičkom mjerenju jednog ili više anatomskih dijelova trupa svinje. Da bi se metoda razvrstavanja mogla odobriti, ona mora biti takva da se njome ne premaši najveća dopuštena statistička pogreška pri ocjenjivanju. To je dopušteno odstupanje definirano u članku 23. stavku 3. Uredbe Komisije (EZ) br. 1249/2008 (2).
            
         
               (2)
            
            
               Odlukom Komisije 1987/293/EZ (3) u Irskoj je odobrena uporaba dviju metoda razvrstavanja svinjskih trupova.
            
         
               (3)
            
            
               Irska je od Komisije zatražila da ukloni metodu „Fat-O-Meat'er (FOM)” s popisa odobrenih metoda razvrstavanja svinjskih trupova u Irskoj jer se ona više ne koristi, da odobri tri nove metode razvrstavanja svinjskih trupova na njezinu državnu području i ažurira postojeće jednadžbe za instrument „Hennessy Grading Probe 2 (HGP2)”.
            
         
               (4)
            
            
               Irska je dostavila detaljan opis postupka disekcije, naznačujući načela na kojima se temelje te nove metode, rezultate postupka disekcije i jednadžbe upotrijebljene za procjenu postotka krtog mesa u protokolu predviđenom u članku 23. stavku 4. Uredbe (EZ) br. 1249/2008.
            
         
               (5)
            
            
               Razmatranjem tog zahtjeva ustanovljeno je da su uvjeti za odobrenje novih metoda razvrstavanja i ažuriranje jednadžbe ispunjeni. Stoga je potrebno odobriti te metode razvrstavanja u Irskoj.
            
         
               (6)
            
            
               Zbog jasnoće i pravne sigurnosti potrebno je donijeti novu odluku. Odluku 1987/293/EZ stoga bi trebalo staviti izvan snage.
            
         
               (7)
            
            
               Ne smiju se dopustiti izmjene uređaja ili metoda razvrstavanja, osim ako su izričito odobrene Provedbenom odlukom Komisije.
            
         
               (8)
            
            
               Mjere predviđene ovom Odlukom u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU ODLUKU:
   Članak 1.
   Odobrava se uporaba sljedećih metoda razvrstavanja svinjskih trupova u skladu s odjeljkom B.IV. točkom 1. Priloga IV. Uredbi (EU) br. 1308/2013 u Irskoj:
   
               (a)
            
            
               uređaj „Hennessy Grading Probe 2 (HGP 2)” i s njim povezane metode ocjenjivanja opisane u dijelu I. Priloga;
            
         
               (b)
            
            
               uređaj „Hennessy Grading Probe 7 (HGP 7)” i s njim povezane metode ocjenjivanja opisane u dijelu II. Priloga;
            
         
               (c)
            
            
               uređaj „Fat-O-Meat'er II (FOM II)” i s njim povezane metode ocjenjivanja opisane u dijelu III. Priloga;
            
         
               (d)
            
            
               uređaj „AutoFom III” i s njim povezane metode ocjenjivanja opisane u dijelu IV. Priloga.
            
         Članak 2.
   Nisu dopuštene izmjene odobrenih uređaja ili metoda ocjenjivanja, osim ako su te izmjene izričito odobrene provedbenom odlukom Komisije.
   Članak 3.
   Odluka 1987/293/EZ stavlja se izvan snage.
   Članak 4.
   Ova je Odluka upućena Irskoj.
   
      Sastavljeno u Bruxellesu 8. ožujka 2018.
      
         
            Za Komisiju
         
         Phil HOGAN
         
            Član Komisije
         
      
   
   
      (1)  SL L 347, 20.12.2013., str. 671.
   
   
      (2)  Uredba Komisije (EZ) br. 1249/2008 od 10. prosinca 2008. o utvrđivanju detaljnih pravila primjene ljestvice Zajednice za klasifikaciju goveđih, svinjskih i ovčjih trupova i izvješćivanja o njihovim cijenama (SL L 337, 16.12.2008., str. 3.).
   
      (3)  Odluka Komisije 1987/293/EZ od 18. svibnja 1987. o odobrenju metode razvrstavanja svinjskih trupova u Irskoj (SL L 146, 6.6.1987., str. 66.).
   
      PRILOG
      
         METODE RAZVRSTAVANJA SVINJSKIH TRUPOVA U IRSKOJ
      
      DIO I.
      
         Hennessy Grading Probe 2 (HGP 2)
      
      
               
                  1.
               
               
                  Pravila predviđena u ovom dijelu primjenjuju se kada se razvrstavanje svinjskih trupova vrši uređajem naziva „Hennessy Grading Probe (HGP 2)”.
               
            
               
                  2.
               
               
                  Uređaj je opremljen sondom promjera 5,95 milimetara (i 6,3 milimetara na oštrici na vrhu sonde) koja sadržava fotodiodu (Siemens LED tipa LYU 260-EO i fotodetektor tipa 58 MR), a mjerno je područje od 0 do 120 milimetara.
               
            
               
                  3.
               
               
                  Udio krtog tkiva u trupu izračunava se u skladu sa sljedećom formulom:
                  LMPHGP 2 = 62,89706 – 0,69952 FHGP 2 + 0,09096 MHGP 2
                  
                  pri čemu je:
                  
                              LMPHGP 2
                              
                           
                           
                              =
                           
                           
                              procijenjeni postotak krtog mesa u trupu,
                           
                        
                              FHGP 2
                              
                           
                           
                              =
                           
                           
                              debljina leđnog sala (uključujući kožu) u milimetrima, koja se mjeri na 6 centimetara od središnje linije rascjepa trupa između trećeg i četvrtog rebra od kraja,
                           
                        
                              MHGP 2
                              
                           
                           
                              =
                           
                           
                              debljina mišića koja se mjeri u milimetrima u isto vrijeme i na istome mjestu kao FHGP 2.
                           
                        
            
               
                  4.
               
               
                  Ta je formula valjana za trupove težine od 60 do 125 kilograma (topli trup).
               
            DIO II.
      
         Hennessy Grading Probe 7 (HGP 7)
      
      
               
                  1.
               
               
                  Pravila predviđena u ovom dijelu primjenjuju se kada se razvrstavanje svinjskih trupova vrši uređajem naziva „Hennessy Grading Probe (HGP 7)”.
               
            
               
                  2.
               
               
                  Uređaj je opremljen sondom promjera 5,95 milimetara (i 6,3 milimetara na oštrici na vrhu sonde) koja sadržava fotodiodu (Siemens LED tipa LYU 260-EO i fotodetektor tipa 58 MR), a mjerno je područje od 0 do 120 milimetara.
               
            
               
                  3.
               
               
                  Udio krtog tkiva u trupu izračunava se u skladu sa sljedećom formulom:
                  LMPHGP 7 = 63,72237 – 0,75369 FHGP 7 + 0,09205 MHGP 7
                  
                  pri čemu je:
                  
                              LMPHGP 7
                              
                           
                           
                              =
                           
                           
                              procijenjeni postotak krtog mesa u trupu,
                           
                        
                              FHGP 7
                              
                           
                           
                              =
                           
                           
                              debljina leđnog sala (uključujući kožu) u milimetrima, koja se mjeri na 6 centimetara od središnje linije rascjepa trupa između trećeg i četvrtog rebra od kraja,
                           
                        
                              MHGP 7
                              
                           
                           
                              =
                           
                           
                              debljina mišića koja se mjeri u milimetrima u isto vrijeme i na istome mjestu kao FHGP 7.
                           
                        
            
               
                  4.
               
               
                  Ta je formula valjana za trupove težine od 60 do 125 kilograma (topli trup).
               
            DIO III.
      
         Fat-O-Meat'er II (FOM II)
      
      
               
                  1.
               
               
                  Pravila predviđena u ovom dijelu primjenjuju se kada se razvrstavanje svinjskih trupova vrši uređajem naziva „Fat-O-Meat'er II (FOM II)”.
               
            
               
                  2.
               
               
                  Uređaj FOM II sastoji se od optičke sonde s oštricom, uređaja za mjerenje dubine s mjernim područjem od 0 do 125 milimetara i sustava za prikupljanje podataka i analizu. Rezultati mjerenja pretvaraju se u procijenjeni udio krtog mesa s pomoću samog uređaja FOM II.
               
            
               
                  3.
               
               
                  Udio krtog tkiva u trupu izračunava se u skladu sa sljedećom formulom:
                  LMPFOMII = 61,89462 – 0,73771 FFOMII + 0,10897 MFOMII
                  
                  pri čemu je:
                  
                              LMPFOMII
                              
                           
                           
                              =
                           
                           
                              procijenjeni postotak krtog mesa u trupu,
                           
                        
                              FFOMII
                              
                           
                           
                              =
                           
                           
                              debljina leđnog sala (uključujući kožu) u milimetrima, koja se mjeri na 6 centimetara od središnje linije rascjepa trupa između trećeg i četvrtog rebra od kraja,
                           
                        
                              MFOMII
                              
                           
                           
                              =
                           
                           
                              debljina mišića koja se mjeri u milimetrima u isto vrijeme i na istome mjestu kao FFOMII.
                           
                        
            
               
                  4.
               
               
                  Ta je formula valjana za trupove težine od 60 do 125 kilograma (topli trup).
               
            DIO IV.
      
         AutoFom III.
      
      
               
                  1.
               
               
                  Pravila predviđena u ovom dijelu primjenjuju se kada se razvrstavanje svinjskih trupova vrši uređajem naziva „AutoFom III”.
               
            
               
                  2.
               
               
                  Uređaj je opremljen sa šesnaest ultrazvučnih pretvornika od 2 MHz (Frontmatec Smørum A/S) i s mjernim područjem između pretvornikâ od 25 mm. Ultrazvučni podaci obuhvaćaju mjerenja debljine leđnog sala, debljine mišića i povezane parametre. Rezultati mjerenja pretvaraju se pomoću računala u procijenjeni udio krtog mesa.
               
            
               
                  3.
               
               
                  Udio krtog tkiva u trupu izračunava se u skladu sa sljedećom formulom:
                  LMPAF3 = 66,63699 – 1,06859 R2P9 – 0,78459 R2P10 + 0,06723 R3P5
                  pri čemu je:
                  
                              LMPAF3
                              
                           
                           
                              =
                           
                           
                              procijenjeni postotak krtog mesa u trupu,
                           
                        
                              R2P9
                           
                           
                              =
                           
                           
                              debljina kože na mjestu minimalne debljine sala (MFT) u mm, pri čemu MFT odgovara minimalnom položaju poprečnog presjeka sala nakon što se oduzme poprečni presjek kože;
                           
                        
                              R2P10
                           
                           
                              =
                           
                           
                              najmanja masnoća poprečnog presjeka u mm;
                           
                        
                              R3P5
                           
                           
                              =
                           
                           
                              maksimalna mjera mesa, jednaka maksimalnom položaju rebra od čega se oduzima minimalan položaj sala, pretvoren u mm.
                           
                        
            
               
                  4.
               
               
                  Ta je formula valjana za trupove težine od 60 do 125 kilograma (topli trup).